03.07.2019
Аҧсны Аҳәынҭқарра Ахада Рауль Ҳаџьымба Урыстәылатәи Афедерациа Ахада Владимир Путин иахь адышшылара ишьҭит
Урыстәыла адгьылҵакыратә ӡқәа рыҟны иҵаулоу аӡаҵаҟатәи аҭҵаарадырратә аппаратқәа рҟны иҟалаз амцакра иахҟьаны амшынуаа- амшынҵауаа рҭахара инамаданы.
Адышшыларатә текст аҟны, ҷыдала, иҳәоуп:
«Ҳаҭыр зқәу, Владимир Владимир-иҧа!
Гәалсрала сшәыдышшылоит Урыстәыла адгьылҵакыратә ӡқәа рҟны иҵаулоу аӡаҵаҟатәи аҭҵаарадыратә аппаратқәа рыҟны иҟалаз амцакра иахҟьаны иҭахаз амшынуаа- амшынҵауаа рҭахара инамаданы.
Аҧсны даара гәалсра дула ирыдыркылеит иҟалаз арыцҳара иахҟьаны ауаа рҭахара.
Аҳәара ҟасҵоит, иҭахаз рыуацәеи рҭынхацәеи рхьаа шрыцеиҩаҳшо азы адырра рышәҭарц».